सरकारी स्कूलों की बदहाली का आलम ऐसा है कि सरकारें तो बदलती रहती हैं, मगर इन विद्यालयों की हालत नहीं सुधरती। टूटी खिड़कियां, कुर्सी और मेज, कमरों में अंधेरा, न्यून छात्र संख्या इनकी पहचान बन चुके हैं। आखिर स्कूलों की बदहाली का जिम्मेदार कौन है, किसकी शह पर बिना मान्यता के विद्यालय धड़ल्ले से संचालित होते हैं। ऐसे कई सवालों को लेकर संयुक्त शिक्षा निदेशक केके गुप्ता से बात की दैनिक जागरण संवाददाता समीर दीक्षित ने। उन्होंने स्कूलों की बदहाली दूर कर परीक्षा परिणाम बेहतर करने की बात कही। प्रस्तुत हैं बातचीत के अंश